Diit 142
Pal kɛ kui̱ lua̱k kä gua̱n tɛ̈r
(Dit Dee-bid ëë kɛtdɛ mëë tëë rɛy kɔ̱a̱kä)
1
Ɣän cɔalä ni Kuoth Nhial,
kɛ jɔwdä cä tin dhalkɛ ɣä
thöp jɛ.
2
Ɣän cä rikä nööŋ nhiamdɛ,
ɣän cä cuɔ̱cdä lat nhiamdɛ.
3
Mi ci yiëëdä bɛ̈c,
ji̱n ŋäci min bi tuɔɔk kä ɣä.
Kä dup diaal tin ja̱lä thi̱n,
ci ji̱ tɛ̈r dhuur la̱th thi̱n.
4
Kä min cä pek cuëëcdä liɛc,
thilɛ ram kɛl mi diɛɛr
kɛ kui̱dä.
Thilɛ ɣä gua̱a̱th känä,
thilɛ ram mi diɛɛr kɛ tëkdä.
5
Ɣän cɔalä ni ji̱ lö Kuoth Nhial.
Cua̱ wee i̱, “Ɛ ji̱n luääkdä,
kä göörä ni ji̱
rɛy teekä nɛmɛ.”
6
Ku wieedä mal liŋ,
kɛ ɣöö cä thil lua̱ŋ.
Luäk ɣä kä ji̱ tɛ̈rä,
kɛ ɣöö bumnikɛn kä ɣä.
7
Kämni ɣä raar rɛy yieenä,
kɛ ɣöö dëë ciötdu liak.
Kä bi nɛy tin gɔw ɣä go̱l,
kɛ kui̱ gɔɔyädu kɛ ɣä.
